钦定古今图书集成/明伦汇编/氏族典/第079卷 > 吴全节
## 钦定古今图书集成/明伦汇编/氏族典/第079卷 > 吴全节

按《元史释老传》：“吴全节，字成季，饶州安仁人，学道于
龙虎山。至元二十四年，至京师，从留孙见世祖。三十
一年，成宗至自朔方，召见，敕每岁侍从行幸，所司给
庐帐车马、衣服廪饩，著为令。大德十一年，授元教嗣
师。至治元年，留孙卒。二年，制授特进上卿、元教大宗
师、崇文弘道元德真人，总摄江淮荆襄等处道教，知”
集贤院道教事，尝代祀岳渎。全节雅好结士大夫，无
所不倾，其交长者，尤见亲而敬，推毂善类，唯恐不尽
其力。至于振穷周急，又未尝以恩怨异其心。卒，年八
十二。